
ΕΛΛΗΝΙΚΗ ΔΗΜΟΚΡΑΤΙΑ                                                                                       
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  29ης/23 Συνεδρίασης

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 277/2023

Στη Λευκάδα σήμερα στις 11 του μηνός Δεκεμβρίου, του έτους 2023, ημέρα Δευτέρα  και ώρα 15:00  ήρθε σε τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 και του άρθρου 11 του Ν. 5043/23 καθώς και τις δ/ξεις του άρθρου 41  του Ν. 4954/22 & την υπ’ αρ. 375/39167/02-06-2022 εγκύκλιο του Υπουργείου Εσωτερικών, ύστερα από την με αρ. πρωτ: 27572/7.12.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.

                                Παρόντες                                                                        Απόντες

	1
	Ρόκκος Στυλιανός (Πρόεδρος)
	1
	Ζουριδάκης Ευτύχιος 

	2
	Τσιρογιάννης Γεώργιος
	2
	Σαρανταένας Ιωάννης

	3
	Λύγδας Σπυρίδων
	3
	Κοντογιώργης Σπυρίδων

	4
	Βικέντιος Νικόλαος 

	Αραβανή Χριστίνα

	Τυπάλδος Νικόλαος
	5
	Γιαννιώτης Παναγιώτης

	Σολδάτος Χαρίλαος

	Περδικάρης Αθανάσιος

	Αργυρός Νικόλαος 

	Γληγόρης Χρήστος

	Σολδάτος Θεόδωρος

	Μελάς Γεράσιμος

	12
	Μαργέλη Μαρία 
	12

Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι ένα (21)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1)  θέμα Εκτός Ημερήσιας Διάταξης.

Οι Δ.Σ. Σολδάτος Θεόδωρος και Κωνσταντινίδη Ρεκατσίνα Σεβαστή, αποχώρησαν πριν την συζήτηση του 1ου θέματος της Η.Δ.

Οι Δ.Σ. Γαζής Νικόλαος, Σολδάτος Γεώργιος, Γιαννούτσος Χαράλαμπος και Κονιδάρης Κων/νος, αποχώρησαν πριν την συζήτηση του 3ου θέματος της Η.Δ.

Οι Δ.Σ. Βερροιώτης Ευάγγελος και Βεροιώτης Αλέξανδρος, αποχώρησαν πριν την συζήτηση του 4ου θέματος της Η.Δ.

Η Δ.Σ. Μαργέλη Μαρία, αποχώρησε πριν την συζήτηση του 6ου θέματος της Η.Δ.
ΘΕΜΑ  26ο:  Απόφαση Δ.Σ. για την υποβολή αιτήσεων υποψηφιότητας για βράβευση ακτών του Δήμου Λευκάδας με το διεθνές βραβείο «Γαλάζια Σημαία» και την καταβολή των συνδρομών για το έτος 2024. 
Εισηγητής: Σπυρίδων Λύγδας, Αντιδήμαρχος

Ο Πρόεδρος του Δ.Σ. κ. Στυλιανός Ρόκκος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα, έθεσε υπόψη των μελών του Δημ. Συμβουλίου τα εξής:
«Ο Δήμος Λευκάδας συμμετέχει επί σειρά ετών στο Διεθνές Πρόγραμμα ΄΄Γαλάζια Σημαία΄΄. Διαχειριστής του εν λόγω προγράμματος στην Ελλάδα είναι η Ελληνική Εταιρία Προστασίας της Φύσης (EEΠΦ). Κάθε χρόνο υποβάλλονται από μέρους μας αιτήσεις υποψηφιότητας για βράβευση ακτών του Δήμου με το Διεθνές βραβείο ΄΄Γαλάζια Σημαία΄΄, κατόπιν απόφασης του Δημοτικού Συμβουλίου. Αιτήσεις μπορούν να υποβληθούν μόνο για ακτές που ήταν πλήρως οργανωμένες το περασμένο καλοκαίρι σύμφωνα με τα Κριτήρια του Προγράμματος. Η συμπλήρωση των αιτήσεων υποψηφιότητας γίνεται ηλεκτρονικά και περιλαμβάνει πλήθος στοιχείων, ερωτηματολογίων, συνημμένων και δεσμεύσεων. Επιπλέον, για τη συμμετοχή στο Πρόγραμμα απαιτείται η καταβολή συνδρομής για κάθε ακτή, που ανέρχεται σε 495 € ανά ακτή.

 Με ηλεκτρονικό μήνυμα (e-mail)αριθμ.πρωτ.24483/31/10/23 Ακτή Λευκάδα-Γύρα,και αριθ.πρωτ.24484/31/10/23 Ακτή Αη Γιάννης,  που λάβαμε από την ΕΕΠΠ καλούμαστε για υποβολή σχετικών αιτήσεων υποψηφιότητας για βράβευση το έτος 2024 δύο ακτών και καταβολή των αντίστοιχων συνδρομών, με καταληκτική ημερομηνία υποβολής ηλεκτρονικά των  αιτήσεων την 21η Δεκεμβρίου 2023.

Κατά την περασμένη καλοκαιρινή περίοδο επιδιώχθηκε και επιτεύχθηκε, παρά το γενικότερο πλαίσιο δυσμενών οικονομικών συνθηκών και στελεχιακής δυσπραγίας του Δήμου, έγκαιρη και επαρκής οργάνωση των ακτών μας (επτά βραβευμένων) με τις υποδομές τους, ικανοποιώντας κατά το πλείστον τα δεκάδες κριτήρια του Προγράμματος. Παράλληλα διασφαλίστηκαν παροχές (ασφάλεια, καθαριότητα, υγιεινή, εξυπηρέτηση ΑΜΕΑ κ.ά.) στους επισκέπτες στοχεύοντας σε μια εικόνα αξιοπρέπειας και πολιτισμού, που τιμά το νησί και εκείνους που το επιλέγουν για τις διακοπές τους.

Για το 2023 είχαμε προτείνει επτά (7) ακτές, :Αϊ Γιάννης, Γύρα - Εργοστάσιο ΤΑΟΛ, Κάθισμα, Πευκούλια, Μικρός Γιαλός, Πόρτο Κατσίκι, Πόντι, ωστόσο από την ΕΕΠΠ, τέθηκε αυστηρά ότι για την βράβευση μιας ακτής θα πρέπει να υπάρχουν σαφή όρια κολύμβησης, και ότι απαιτείται να είναι το 40% της ακτής ελεύθερο από ομπρέλες και ξαπλώστρες.

Η οικειοθελής από μέρους του Δήμου (όχι υποχρεωτική κατά το νόμο) υποψηφιότητα ακτής για βράβευση με τη ΄΄Γαλάζια Σημαία΄΄, που επιβάλει δεκάδες προϋποθέσεις που πρέπει να ικανοποιούνται. Σε περίπτωση μη εκπλήρωσης της πληθώρας των υποχρεώσεων και διαπίστωσης ελλείψεων η παραλία απεντάσσεται από το πρόγραμμα.

Ανάλογα, με σύνεση θα πρέπει να αποφασίζεται και ο αριθμός των παραλιών που συμμετέχουν στο πρόγραμμα ΄΄Γαλάζιες Σημαίες΄΄, καθόσον αυτό προϋποθέτει σχετικές δαπάνες, έγκαιρη και άριστη οργάνωση. Είναι προτιμότερο λιγότερες ακτές που εξασφαλίζεται η χρηματοδότηση και η άρτια οργάνωσή τους, παρά περισσότερες με απαράδεκτες ελλείψεις και κίνδυνο απένταξης.

Για το 2024 εισηγούμαι:
· Να υποβληθούν προτάσεις - αιτήσεις υποψηφιότητας για τις 2 ακτές, όπως έχουμε τη δυνατότητα ύστερα από τον έλεγχο που πραγματοποιείται από τους Επιθεωρητές της ΕΕΠΦ και είναι οι εξής:

1. Αϊ Γιάννης

2. Γύρα - Εργοστάσιο ΤΑΟΛ

· Να καταβληθούν οι συνδρομές που προβλέπονται, ώστε να γίνουν αποδεκτές οι αιτήσεις υποψηφιοτήτων για το 2024. Η συνδρομή είναι 495,00 € ανά ακτή και το συνολικό ποσό ανέρχεται στα 990,00 €, το οποίο έχει προβλεφθεί στον προϋπολογισμό του έτους 2024 και έχει εγγραφεί με Κ.Α.Ε. 00-6495.013 (Συμμετοχή Δήμου στο δίκτυο Γαλάζιες Σημαίες).»

Στη συνέχεια το λόγο πήρε ο Δ.Σ. κ. Δρακονταειδής Κων/νος ο οποίος πρότεινε, να επαναλάβουμε τα επτά αιτήματα όπως ήταν μέχρι πέρυσι, αφού δεν έχουν αλλάξει τα προαπαιτούμενα.
Ακολούθησε ψηφοφορία.
Υπέρ της εισήγησης ψήφισαν εννέα (9) Δ.Σ.

Υπέρ της πρότασης του κ. Δρακονταειδή Κων/νου ψήφισαν τρεις (3) Δ.Σ. οι κ.κ. Δρακονταειδής Κων/νος, Σέρβος Κων/νος και Χαλικιάς Ευάγγελος.

Το Δ.Σ. αφού έλαβε υπόψη του τα ανωτέρω
ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ
· Να υποβληθούν προτάσεις - αιτήσεις υποψηφιότητας για τις 2 ακτές, όπως έχουμε τη δυνατότητα ύστερα από τον έλεγχο που πραγματοποιείται από τους Επιθεωρητές της ΕΕΠΦ και είναι οι εξής:

1. Αϊ Γιάννης

2. Γύρα - Εργοστάσιο ΤΑΟΛ

· Να καταβληθούν οι συνδρομές που προβλέπονται, ώστε να γίνουν αποδεκτές οι αιτήσεις υποψηφιοτήτων για το 2024. Η συνδρομή είναι 495,00 € ανά ακτή και το συνολικό ποσό ανέρχεται στα 990,00 €, το οποίο έχει προβλεφθεί στον προϋπολογισμό του έτους 2024 και έχει εγγραφεί με Κ.Α.Ε. 00-6495.013 (Συμμετοχή Δήμου στο δίκτυο Γαλάζιες Σημαίες).
       Η απόφαση αυτή πήρε αρ. 277/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ       

